open-index/open-wikipedia-markdown huggingface dataset:
עופר פביאן

**עופר פביאן** (נולד ב-10 במאי 1962) הוא כדורגלן עבר ישראלי בעמדת השוער, ומזוהה יותר מכל עם קבוצת מכבי פתח תקווה, שם שיחק את מרבית הקריירה שלו. מאז פרישתו משמש פביאן כמאמן כדורגל, והיה בין היתר, עוזר מאמן של הנבחרת הצעירה של ישראל.

## קריירה
פביאן החל את הקריירה במחלקת הנוער של מכבי פתח תקווה. הוא שיחק בבוגרים לראשונה בשנת 1981. לאחר מספר עונות, ותקופת השאלה קצרה בקבוצת בני יהודה תל אביב, הפך לשוער הראשון והבכיר בקבוצה, ובשערה עמד ברציפות יותר מעשור. בעונת 1993/1994 עבר פביאן לקבוצת הפועל דלית אל-כרמל מהליגה השנייה, ועונה לאחר מכן עבר להפועל פתח תקווה למשך שלושה חודשים. לאחר מכן, בגיל 32 נפצע פביאן ופרש מכדורגל פעיל.

לפביאן היו גם שלוש הופעות במסגרת משחקי ידידות של נבחרת ישראל הבוגרת, בשנים 1987–1988.

## לאחר הפרישה
מאז הפרישה, פביאן השתייך לצוות המקצועי של קבוצת מכבי פתח תקווה בתפקידים שונים. הוא שימש כמאמן הנערים והנוער וזכה עם הקבוצה פעמיים בגביע המדינה לגילאים אלו. במקביל הוא שימש גם כמאמן השוערים של הקבוצה הבוגרת, עד שחברו הקרוב, גיא לוזון, קידם אותו, ומינה אותו למשרת עוזר המאמן בקבוצה. ב-2007 מונה למאמן הראשי, ובתפקיד זה שימש עונה אחת עד לפיטוריו. לאחר מכן עבר לשמש כעוזר מאמן של הפועל ניר רמת השרון, ולאחר מכן אימן את הפועל מרמורק ואת מכבי קביליו יפו לתקופות קצרות.

מאז 2010 מילא פביאן שורה של תפקידים באגף הנבחרות הצעירות של ישראל. הוא החל בתפקיד עוזר מאמן של גיא לוזון בנבחרת ישראל הצעירה, ולאחר מכן שימש כמאמן של נבחרות ילדים ונוער באגף (נערים א', נערים ב') וגם כמנהל המקצועי של הנבחרות הצעירות וכאחראי פרויקט המצוינות בתחום. ב-2020 סיים פביאן את תפקידו באגף.

במאי 2022 מונה פביאן למנהל מחלקת הנוער של מכבי חיפה.

## חיים אישיים
עופר פביאן נשוי לענת פביאן, ולהם שני ילדים ושבעה נכדים. ב-2021 זכתה ענת בתואר "הסבתא היפה בישראל", בהיותה בגיל 60.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:כדורגלני הפועל פתח תקווה
קטגוריה:מאמני כדורגל ישראלים
קטגוריה:מאמני מכבי פתח תקווה
קטגוריה:מאמני הפועל מרמורק
קטגוריה:מאמני מכבי יפו
קטגוריה:ישראלים שנולדו ב-1962
דיולה רוז'אוולדי

**דיולה רוז'אוולדי** (בהונגרית: **Rózsavölgyi Gyula**; באיה, 1822 – פשט, 18 באוגוסט 1861) היה מוציא לאור של מוזיקה יהודי-הונגרי, מייסד חברת רוז'אוולדי ושות', חברה להוצאה לאור של מוזיקה ולארגון קונצרטים, החברה והחנות המפורסמת שלה קיימות עד היום במרכז בודפשט. הוא היה בנו של הכנר והמלחין מרק רוז'אוולדי.

## ביוגרפיה
החברה של דיולה רוז'אוולדי, שביססה על המוניטין שלה בעיקר על פרסום מוזיקה של מלחינים הונגרים, הפכה למו"ל המוזיקה הגדול ביותר בממלכת הונגריה במחצית השנייה של המאה ה-19. בתחילת שנות ה-50 של המאה ה-19, החברה שלו כבר ארגנה קונצרטים כעסק. רוז'אוולדי נפטר ב-18 באוגוסט 1861, בשעה שש בבוקר, והובא למנוחות למחרת אחרי הצהריים של ה-19 באוגוסט בבית הקברות היהודי של העיר פשט. החברה והחנות מתפקדים באותו המקום ברובע 5 במרכז בודפשט כבר כמעט 200 שנה. בתקופת השלטון הקומוניסטי חנות זו הייתה אולי היחידה בכל הונגריה שמכרה תקליטים ביידיש ותקליטי חזנות בעיקר בהוצאת חברת סופראפון (Supraphon) הצ'כית, של קולומביה (Columbia) וויקטור (Victor) של (HMV (His Master's Voice. החנות מכרה גם תווים לכל סוגי כלי הנגינה וספרים בנושאי מוזיקה בשפות רבות.

## ראו גם
* לקסיקון מוזיקלי ברוקהאוס-רימן. עורך: דלהאוס, קרל ואגנברכט, הנס היינריך. הוצאת מוזיקה, 1983-1985.
* מו"לים למוזיקה הונגרית ופעילותם 1774–1867. המכון למוזיקולוגיה, האקדמיה ההונגרית למדעים, 1989.
* לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי. 

## לקריאה נוספת
* לקסיקון ביוגרפי הונגרי. עורכת ראשית אגנש קניירש. 1978-1991 
* דיולה רוז'אוולדיi. אינדקס ביוגרפי הונגרי. המוזיאון הספרותי פטפי.
* לקסיקון יהודי הונגרי. 1929. עורך פטר אויווארי. דיולה רוז'אוולדי

## הערות שוליים

קטגוריה:מו"לים יהודים הונגרים
קטגוריה:באיה: אישים
קטגוריה:מוציאים לאור של מוזיקה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1822
קטגוריה:נפטרים ב-1861
טיי ג'רום

**טיי ג'רמי ג'רום** (באנגלית: **Ty Jeremy Jerome**; נולד ב-8 ביולי 1997) הוא כדורסלן אמריקאי, שמשחק בקבוצת ממפיס גריזליס מליגת ה-NBA, בעמדת הקלע.

## קריירת מכללות
ג'רום נולד בעיר ניו יורק, ובשנת 2016 החל ללמוד באוניברסיטת וירג'יניה. בעונת 2018/2019 הוביל את קבוצת האוניברסיטה, לצדם של דיאנדרה האנטר וקייל גאי, לזכייתה הראשונה אי פעם בטורניר אליפות המכללות בכדורסל. במשחק גמר הטורניר, מול אוניברסיטת טקסס טק, ג'רום קלע 16 נקודות, מסר 8 אסיסטים ואסף 6 ריבאונדים, ולאורך העונה כולה רשם ממוצעים של 13.6 נקודות, 5.5 אסיסטים ו-4.2 ריבאונדים למשחק.

## קריירת משחק מקצועית
### פיניקס סאנס
בדראפט ה-NBA 2019 נבחר ג'רום על ידי פילדלפיה 76' בבחירה ה-24, ומיד הועבר בטרייד לפיניקס סאנס. בעונתו היחידה בקבוצה קלע 3.3 נקודות בממוצע למשחק.

### אוקלהומה סיטי ת'אנדר
בנובמבר 2020 הועבר ג'רום בטרייד לאוקלהומה סיטי ת'אנדר, יחד עם ריקי רוביו, קלי אוברה, ג'יילן לקיו ובחירת דראפט עתידית, תמורת כריס פול ועבדל נאדר. בשל פציעה בקרסול החמיץ ג'רום את 32 המשחקים הראשונים של קבוצתו, אולם מאז חזרתו ועד לסיום העונה הציג יכולת מעודדת, עם ממוצעים של 10.7 נקודות ו-3.6 אסיסטים למשחק.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:כדורסלנים אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת וירג'יניה
קטגוריה:בחירות דראפט של פילדלפיה 76'
קטגוריה:כדורסלני פיניקס סאנס
קטגוריה:כדורסלני נורת'רן אריזונה סאנס
קטגוריה:כדורסלני אוקלהומה סיטי ת'אנדר
קטגוריה:כדורסלני אוקלהומה סיטי בלו
קטגוריה:אמריקאים שנולדו ב-1997
Screen Violence

***Screen Violence*** הוא אלבום האולפן הרביעי של הלהקה הסקוטית Chvrches. האלבום יצא לאור ב-27 באוגוסט 2021, על ידי חברות התקליטים גלאסנוט רקורדס וגם וירג'ין EMI. מתוך האלבום יצאו שני סינגלים; "He Said She Said" יצא לאור ב-19 באפריל 2021 הסינגל המוביל מן האלבום.

במקביל לצאת האלבום הלהקה תצא לסיבוב הופעות בצפון אמריקה על מנת לקדם את האלבום; הסיבוב עתיד להתקיים מנובמבר עד דצמבר 2021.

## רקע והקלטה
הדיבורים על הקלטת האלבום החלו בשנת 2020 במהלך מגפת הקורונה. הוא הופק על ידי חברי הלהקה והוקלט בין גלאזגו ללוס אנג'לס. לורן מייברי אמרה כי היא מרגישה "משחררת בהתחלה" בשל הכיוון של האלבום וציינה ששיריו "אישיים". שם האלבום הגיע מהרעיון לשמה של הלהקה, אך לאחר מכן שונה בהתאמה. מרטין דוהרטי כינה את שם האלבום "קצת יותר מילולית [מאשר רק מושג]. כשעשינו את האלבום, זה היה כאילו מחצית מחיינו חיינו דרך מסכים".

הסינגל "How Not to Drown" נוצר מדגימת פסנתר ותוף שהוקלטה על ידי דוהרטי ונכתבה בתקופה שבה עסק ב"דיכאון וחרדה משתקים".

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שיציאתם נדחתה בעקבות מגפת הקורונה
קטגוריה:אלבומי חברת EMI רקורדס
זיקר (יצרנית רכב)

**זיקר** (באנגלית: **Zeekr**) היא יצרנית מכוניות חשמליות יוקרה וספורט, שבסיסה בהאנגג'ואו שבסין. היא הוקמה על ידי יצרנית הרכב ג'ילי במרץ 2021, מנכ"ל החברה הוא לי שופו המשמש גם כמנכ"ל ג'ילי. היא משמשת כיצרנית המכוניות החשמליות של ג'ילי.

## היסטוריה
בתחילת מרץ 2021 הודיעה לי שופו על פתיחת מותג מכוניות חשמליות וספורט, שיתחרה בטסלה ו-NIO.

השקת המותג נעשתה בתערוכת הרכב הבינלאומית של שאנגחאי באפריל 2021, יחד עם השקת המכונית החשמלית הראשונה של זיקר, זיקר 001.

## דגמים
### זיקר 001, זיקר X
דגם **[[זיקר 001]]**, היא המכונית החשמלית הראשונה של זיקר. היא הוצגה בתערוכת הרכב הבינלאומית של שנגחאי באפריל 2021. היא כוללת שני מנועים חשמליים המספקים יחד כ-544 כ"ס ומומנט מרבי של 71.3 קג"מ. היא מאיצה מ-0 ל-100 קמ"ש בתוך 3.8 שניות ומגיעה למהירות מרבית מוגבלת אלקטרונית של 200 קמ"ש. היא כוללת סוללת ליתיום-יון בקיבולת 86 או 100 קוט"ש שתאפשר טווח נסיעה מרבי של 700 ק"מ. ב-2024 הוצגו דגמי 009 (מיניוואן ענק), X7 (קרוסאובר שמשווק גם בישראל), ו-MIX (מיניוואן יותר קטן מה-009).

## קישורים חיצוניים

* 
* 

* 25 באפר' 2025, זיקר X7 (נהיגה ראשונה) - מתקדמת במהירות באתר ICAR.CO.IL.
* עמוד הדגם זיקר 001 באתר זיקר ישראל

## הערות שוליים

*
קטגוריה:יצרני רכב סיניים
קטגוריה:יצרני רכבי יוקרה
קטגוריה:יצרני מכוניות חשמליות
קטגוריה:יצרני רכבי ספורט
קטגוריה:ג'ילי
קטגוריה:2021 ברפובליקה העממית של סין
כיכר אירואסיה

**כיכר אירואסיה** (ברוסית: **Площадь Евразии**; עד 24 ביולי 2024 נקראה **כיכר אירופה**) היא כיכר הממוקמת ברובע דורוגומילובו במוסקבה.

כיכר אירואסיה ממוקמת מחוץ לטבעת הגנים, על גדות נהר מוסקבה.

הכיכר נבנתה מספטמבר 2001 עד 15 בספטמבר 2002 כחלק מפרויקט רוסי-בלגי משותף כסמל לאחדות אירופה.

## גלריה

קובץ:Moscow, Radisson-Slavyanskaya hotel (2015) by shakko 01.JPG|מלון רדיסון סלביאנסקאיה
קובץ:Fountain Europe Square Moscow.jpg|הכיכר בלילה 
קובץ:Похищение Европы - panoramio.jpg|פסל "חטיפת אירופה"


## קישורים חיצוניים

אירופה
גילדן דרום גרמני

ממוזער|שמאל|280 פיקסלים|מטבע של 2 טאלר מכסף = 3.5 גילדן דרום גרמני משנת 1847
ממוזער|שמאל|280 פיקסלים|זוג מטבעות בשווי 1 ו- ½ גילדן דרום גרמני, מהשנים 1845 ו- 1847
**גילדן דרום גרמני** היה מטבע, שהיה ההילך החוקי של מדינות דרום גרמניה בין השנים 1754 ל־1873. מדינות אלה כללו את בוואריה, באדן, וירטמברג, פרנקפורט והוהנצולרן כולל פרוסיה. הגילדן הדרום גרמני הוא נגזרת של הגילדן או הפלורין שהיו מבוססים על משקל זהב טהור שהיה ההילך החוקי ב במהלך ימי הביניים המאוחרים והעת החדשה המוקדמת. הגילדן הדרום גרמני נחלק ל־60 קרויצר , כאשר כל 1 קרויצר שווה 4 פפניג או 8 הלר.

## היסטוריה
מקור השם "גילדן" הוא במילה שמשמעותה "זהב" או "מוזהב", שמקורו במתכות ממנו יוצרו המטבעות הראשונים, זהב וכסף. הסמל המקובל למטבע הגילדן הוא ƒ. הסמל נובע מהמטבע שנקרא פלורין.

המטבעות הראשונים יוצרו מזהב ומכסף. בשנת 1581 הגילדן הראשון שהוטבע כמטבע היה של הרפובליקה ההולנדית, הגילדן ההולנדי. הגילדן הדרום גרמני התבסס על הגילדן או הפלורין ששימשו באימפריה הרומית הקדושה בימי הביניים המאוחרים ובתקופה המודרנית הקדומה. הגילדן הדרום גרמני הופיע לראשונה כמטבע משותף של מדינות האימפריה הרומית הקדושה החל ממחצית המאה ה-18 . במאה וחמישים השנים הבאות הגילדן הדרום גרמני הוגדר כחלק ממטבעות הרייך-טאלר Reichsthaler או מטבעות הכסף. הגילדן הדרום גרמני הכיל 0.6827 גרם זהב טהור או 9.9 גרם כסף. הגילדן הדרום גרמני שימש בדרום גרמניה ובאימפריה האוסטרית עד שהוצג תקן מטבעות הזהב בשנת 1873.

לאחר איחוד גרמניה בשנת 1871, אימצה האימפריה הגרמנית שזה עתה הוקמה את הגולדמרק בשנת 1873, שהחל להתייצב למטבע היחיד בגבולותיה. סימן גולדמרק אחד, נרשם כ־ 1ℳ. הוא נחלק למאה פפניג. בתקופת המעבר בין המטבעות, 1 גולדמרק היה שווה ל־35 קרויצר או ½12 גילדן דרום גרמני. הגילדן הדרום גרמני החל להיסוג ולצאת מהמחזור במשך יותר משלוש השנים הבאות.

החל מ-1 בינואר 1876 בוטלו הגילדן הדרום גרמני והקרויצר, יחד עם כל צורות המטבע האחרים שהיו באימפריה הגרמנית.

הגולדמרק העשרוני הפך להליך החוקי היחיד בגרמניה, ב־ 4 באוגוסט 1914 עם פרוץ מלחמת העולם הראשונה נותק הקשר בין המארק לזהב, והוחלף על ידי הפפירמרק מנייר.



קובץ:Thaler.jpg|דוגמאות של טאלרים גרמנים ואוסטרים בהשוואה למטבע אמריקאי (למטה במרכז) של 25 סנט
קובץ:Netherlands, 1897 - Guilder, Welhelmina.jpg|גילדן הולנדי 1897.
קובץ:20 Reichsmark 1914.jpg|שטר של 20 מרק. 1914.
קובץ:1Mark1875.jpg|מרק כסף משנת 1875 = ½12 גילדן דרום גרמני



## ראו גם
* גילדן הולנדי
* טאלר
*גולדמרק

## לקריאה נוספת

* Krause, Chester L.; Clifford Mishler (1991). Standard Catalog of World Coins: 1801–1991 (18th ed.). Krause Publications. .
* Pick, Albert (1990). Standard Catalog of World Paper Money: Specialized Issues. Colin R. Bruce II and Neil Shafer (editors) (6th ed.). Krause Publications. .


## קישורים חיצוניים

* הערך "גולדמרק" באתר האנציקלופדיה הגרמנית למטבעות 
* מטבעות הקיסרות הגרמנית 
* אודות הגילדן הדרום גרמני באתר של ארגון dbpedia 
* אודות הגילדן הדרום גרמני books.google 
* אודות הגילדן הדרום גרמני באתר גוטנברג 

## הערות שוליים

קטגוריה:מטבעות זהב
קטגוריה:גרמניה: כלכלה
קטגוריה:מטבעות אירופה
קטגוריה:מטבעות
קטגוריה:האימפריה הגרמנית
ג'יימס קייזר

**ג'יימס קייזר** (באנגלית:**James Frederick Kaiser**; 10 בדצמבר 1929 - 13 בפברואר 2020) היה מהנדס חשמל אמריקאי, שתרם רבות לתחום עיבוד אותות.

## קורות חייו
ג'יימס קייזר נולד בעיירה פיקה באוהיו. הוא למד הנדסת חשמל באוניברסיטת סינסינטי וסיים אותה בשנת 1952. ג'יימס קייזר המשיך ללימודים בMIT בה סיים לימודי תואר שני בשנת 1954 ותואר שלישי בשנת 1959. הוא קיבל הצעה להישאר במוסד, אך החליט לעבוד למעבדות בל. שם הוא עבד בתחום עיבוד אותות ובהמשך בתכנון מסננים לאותות דיגיטליות. באותה תקופה הוא פיתח שיטת חלון קייזר.

לאחר משבר במעבדות בל ובשנת 1984 הוא עזב אותם. לאחר מספר שנים קייזר התחיל ללמד באוניברסיטת דיוק ובאוניברסיטת ראטגרס.

קייזר זכה במספר מדליות הכבוד מטעם איגוד מהנדסי החשמל והאלקטרוניקה (IEEE).

## קישורים חיצוניים
* קורות חיים

קטגוריה:מהנדסי חשמל אמריקאים
קטגוריה:סגל מעבדות בל
קטגוריה:עמיתי IEEE
קטגוריה:בוגרי אוניברסיטת סינסינטי
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת ראטגרס
קטגוריה:סגל אוניברסיטת דיוק
קטגוריה:אמריקאים שנולדו ב-1929
קטגוריה:אמריקאים שנפטרו ב-2020
ויליאם מקדונלד

**ויליאם קלהון מקדונלד** (; 25 ביולי 1858 – 11 באפריל 1918) היה פוליטיקאי אמריקאי, שכיהן כמושל הראשון של מדינת ניו מקסיקו.

## ביוגרפיה
מקדונלד נולד בג'ורדנוויל שבמדינת ניו יורק. בנערותו, גדל בעיר ניו יורק, שם למד משפטים ועסק בהוראה בבית ספר יסודי.

## קריירה
בשנת 1878 עבד מקדונלד לפוקט סקוט שבקנזס, שם עבד במשרד עורכי הדין של ג'וזף לורנס. בשנת 1880 נסע לטריטוריית ניו מקסיקו והתגורר שם באחוזת "ווייט אוקס". במרוצת השנים, רכש את חוות הבקר "קאריזוזו" ועבד בתחום המינרלים. בשנת 1881, מונה לסגן המינרלים של ניו מקסיקו מטעם המפלגה הדמוקרטית.

בין השנים 1885–1887, עבד כפקיד שומה בבנק מקומי. בשנת 1891 הפך מקדונלד לחבר בבית הנבחרים של טריטוריית ניו מקסיקו, וב-31 באוגוסט נישא לפרנסיס ג'יי מק'קורט. במרוצת השנים, נולדו לזוג חמישה ילדים. בין השנים 1895–1897 כיהן מקדונלד כיושב ראש ועדת הנציבים של מחוז לינקולן בניו מקסיקו, ובין השנים 1905–1911 היה חבר בוועדת תברואת הבקר של המדינה. ב-7 בנובמבר 1911, תחת נשיאותו של ויליאם הווארד טאפט, מונה מקדונלד למושל הראשון של מדינת ניו מקסיקו. בתקופת כהונתו, נבנתה ממשלת המדינה וכן שירותיה הצבאיים, שטיפלו בבעיית המסתננים ממקסיקו.

לאחר כהונתו מונה מקדונלד למנהל הדלקים במדינה, תפקיד בו מילא עד יום מותו.

## מותו
מקדונלד נפטרה ב-11 באפריל 1918. הוא נטמן בבית העלמין סידרווייל בווייט אוקס.

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:עורכי דין אמריקאים במאה ה-19
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי ניו מקסיקו
קטגוריה:אמריקאים שנולדו ב-1858
קטגוריה:אמריקאים שנפטרו ב-1918
דייגו מרטין

**דייגו מרטין גבריאל** (בספרדית: **Diego Martín Gabriel**; נולד ב-21 בספטמבר 1974) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".

## ביוגרפיה וקריירה
דייגו מרטין נולד ב-21 בספטמבר 1974, במדריד שבספרד. בתקשורת טענו שהוא נולד בוואיאדוליד בשל קשר רגשי שלו למקום וזאת, מכיוון שבילה שם חלק מנעוריו בסופי שבוע ובחגים כיוון שלמשפחתו ישנם שורשים בעיר. בהמשך, הצהיר: "כל ההיסטוריה שלי עם ואיאדוליד היא מעין שקר ספרותי. מעולם לא הרגשתי ממדריד; ואיאדוליד תמיד הייתה הבית שלי, הנוף שלי, האדמה שלי, הריח שלי". מרטין הוא נכדו של המשורר פרנסיסקו חוויאר מרטין אבריל. לאחר שנרשם לתואר במשפטים, הוא נשר ופיתח קריירת משחק במקום.

הוא קיבל את תפקידו הראשון בסדרת הטלוויזיה *Periodistas* בשנת 1999. כמו כן, גילם את אחת מהדמויות הראשיות בעונה הרביעית של "אליטה".

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה ספרדים
קטגוריה:ספרדים שנולדו ב-1974
אד פייגן

**אדוארג פרל "אד" פייגן** (באנגלית: **Edward Farrell "Ed" Feighan**; נולד ב-22 באוקטובר 1947) הוא פוליטיקאי אמריקאי לשעבר, שכיהן כחבר בית הנבחרים של ארצות הברית מטעם מחוז הקונגרס ה-19 של מדינת אוהיו במשך עשור, בין השנים 1983–1993.

## ביוגרפיה
פייגן נולד בעיר לייקווד השוכנת בצפון אוהיו. בשנת 1965 השלים את לימודיו התיכוניים בבית הספר התיכון סנט אדוארד, מוסד קתולי לבנים בלבד במערב קליבלנד. ב-1969 השלים לימודי תואר ראשון באוניברסיטת לויולה בניו אורלינס שבלואיזיאנה. לאחר מכן למד במכללת מרשל–קליבלנד למשפטים באוניברסיטת המדינה של קליבלנד, זאת במקביל לכהונתו בבית הנבחרים של אוהיו, הבית התחתון בבית המחוקקים המדינתי. את התואר קיבל ב-1978.

בשנת 1972 נבחר פייגן לראשונה לתפקיד ציבורי כחבר בית הנבחרים של אוהיו מטעם מחוז הבחירה השמיני שבסיסו בקליבלנד. כהונתו בבית הנבחרים המדינתי התפרשה על פני שש שנים, עד שנבחר לנציב מחוז קויאהוגה, תפקיד אשר מילא במשך ארבע שנים. ב-1977 התמודד פייגן לראשות עיריית קליבלנד, אך הפסיד בפער דחוק לדניס קוסיניץ', לימים חבר הקונגרס.

בבחירות אמצע הכהונה של 1982 נבחר לראשונה אל בית הנבחרים של ארצות הברית, כנציג מחוז הקונגרס ה-19 של אוהיו. מאז נבחר חמש פעמים נוספות. בבחירות 1992 לא התמודד לתקופת כהונה שישית, ככל הנראה בשל מעורבותו בשערוריית הבנקים בבית הנבחרים ומאבקו בבחירות המקדימות מול חברת הקונגרס המכהנת מרי רוז אואקר .

לאחר כהונתו בקונגרס החל לכהן כדירקטור בתאגיד "ProCentury", חברת ביטוח מומחיות בווסטרוויל ובחברות הבת שלה לביטוח בין השנים 1993–1996. מנובמבר 1997 עד לאוגוסט 1998 היה סגן נשיא בכיר בחברה "סנטרי שירותי עסקים" ("Century Business Services"). במרוצת השנים הוסיף לכהן כחבר במועצות מנהלים של עשרות חברות ותאגידים בארצות הברית, ומאז פברואר 2014 הוא המנהל הכללי של "קוביוס", חברת ייעוץ נדל"ן.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:חברי האספה הכללית של אוהיו
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אנשי עסקים אמריקאים
קטגוריה:דירקטורים אמריקאים
קטגוריה:בוגרי אוניברסיטת לויולה ניו אורלינס
קטגוריה:בוגרי אוניברסיטת המדינה של קליבלנד
קטגוריה:אמריקאים שנולדו ב-1947
צליל קוואדרופוני

ממוזער|170x170 פיקסלים|תרשים המציג את מיקום הרמקולים במערכת קוואדרופונית
**צליל קוואדרופוני** (לעיתים מכונה קוואדרופוניה) היא שיטת הקלטה, המשתמשת בארבעה ערוצי שמע בהם הרמקולים ממוקמים בארבע פינות חלל ההאזנה.

מערכת קוואדרופונית מאפשרת לרוב לדמות באופן ריאליסטי חווית שמע מוחשית כמו קונצרט או הופעה באופן פרטי, על ידי הצבת ערוצי השמע במיקומים שונים ביחס לאוזן. ניתן להשתמש בה גם כדי לשפר את חווית המאזין מעבר למגבלות של צליל סטריאו דו ערוצי סטנדרטי.

אודיו קוואדרופוני הוא הראשון שהומצא מבין סוגי הצלילים ההיקפיים. מאז הוצג לציבור בתחילת שנות ה-70 הוקלטו עשרות רבות של אלבומים, שירים וסרטים בצורת צליל קוואדרופוני, מה ששיפר את חווית השמע ובכך הפך אותו לפופולרי מתמיד. אף על פי כן, עם פרסומו היה הצליל הקוואדרופוני כישלון מסחרי בשל היותו יקר מדי ובעל בעיות טכניות רבות. היו ניסיונות שימוש בו, כמו בהקלטת האלבום "Aqualung" של ג'ת'רו טאל בשנת 1971 או "The Dark Side of the Moon" של פינק פלויד בשנת 1973, אולם ההצלחה העיקרית שלו הייתה עליית הפופולריות של הקולנוע הביתי בארצות הברית בשנות התשעים, אז החלו מערכות שמע קוואדרופוניות להימכר לצורכי חווית צפייה אולטימטיבית ביתית.

המערכת הקוואדרופונית עובדת בצורה כזו שבכל אחד מארבעת הרמקולים (המוצבים שניים מלפנים בצידי ימין ושמאל ושניים המקבילים להם מאחור) משדר ערוץ שמע אחד או שניים, ובכך נוצרת תחושה של הימצאות בתוך ההתרחשות עצמה, כאשר הצלילים "מקיפים" את המאזין.

## ראו גם
* סטריאו
* מונו

## קישורים חיצוניים

* Mark Anderson. Quadraphonic discography
* List of quadraphonic 8-tracks

קטגוריה:קול
מישור לאקלאבר

**מישור לקלאבר** או **רמת לקלאבר** (באנגלית: **Laclavère Plateau**) הוא מישור נישא (רמה) בחצי האי טרינטי, שבקצה הצפון מזרחי של חצי האי האנטארקטי, בארץ גרהאם שבאנטארקטיקה.

המישור ממוקם בין מעבר מיסטי, לבין גבעת תאודוליט.

אורכו של המישור 19 קילומטרים; ורוחבו של המישור בין 2 קילומטרים (בנקודה הצרה ביותר) ל-6 קילומטרים (במיקום הרחב ביותר).

המישור מתנשא לגובה של 1,035 מטרים מעל פני הים; מישור לאקלאבר הוא האתר ה-3,998 בגובהו באנטארקטיקה.

המישור מתנשא מדרום לחצי האי שמידט, ומדרום לתחנת המחקר הצ'יליאנית גנרל הבסיס ברנרדו או'היגינס ריקלמה.

## היסטוריה
### מקור השם

שמו של המישור ניתן לו בשנת 1963 על ידי הוועדה המייעצת לשמות אנטארקטיים של בריטניה.

המישור נקרא על שם הקרטוגרף הצרפתי ז'ורז' ר. לאקלאבר (Georges R. Laclavère), אשר בין השנים 1958–1963 כיהן כנשיא הוועדה המדעית לחקר אנטארקטיקה (**Scientific Committee on Antarctic Research** המכונה בראשי תיבות: **SCAR**)).

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA280&lpg=PA280&dq=%22Laclavere+Plateau%22+Antarctica&source=bl&ots=qcQHtrPfsd&sig=ACfU3U3b3NE2igP72eYxU-CBncJaNTPZfA&hl=en&sa=X&ved=2ahUKEwjQ79rE4MfxAhU2DmMBHUUZA4kQ6AEwEXoECBMQAw#v=onepage&q=%22Laclavere%20Plateau%22%20Antarctica&f=false Sailing Directions (planning Guide) and (enroute) for Antarctica]**, P 280

## קישורים חיצוניים
* מישור לאקלאבר באתר הסקר הגאולוגי של ארצות הברית
* מישור לאקלאבר באתר הגאזט האנטארקטי המשווה SCAR של ממשלת אוסטרליה

## הערות שוליים

לאקלאבר
לאקלאבר
לאקלאבר
לאקלאבר
יחסי מצרים–נורווגיה

ממוזער|שגרירות מצרים באוסלו
**יחסי מצרים–נורווגיה** הם היחסים הדיפלומטיים הרשמיים שבין **[[מצרים]]** לבין **[[נורווגיה|ממלכת נורווגיה]]**.

## היסטוריה
במאי 2020 דנו שרי החוץ של שתי המדינות בקידום היחסים הדו-צדדיים בשנים שקדמו לשיחה בתחומים פוליטיים, כלכליים ופיתוחיים שונים. כמו כן דנו השרים בדרכים לפתרון הסכסוך הישראלי-פלסטיני.

## נציגויות דיפלומטיות
* נורווגיה מחזיקה במצרים שגרירות בקהיר וקונסוליה כללית באלכסנדריה.
* מצרים מחזיקה בנורווגיה שגרירות באוסלו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי קוריאה הצפונית – רומניה

**יחסי קוריאה הצפונית–רומניה** הם יחסי החוץ בין קוריאה הצפונית לרומניה. **הרפובליקה העממית הדמוקרטית של קוריאה** (DPRK) ו**[[רומניה]]** קיימו יחסים מוגבלים מאז המהפכה הרומנית במהלך סתיו העמים בדצמבר 1989. היחסים בין שתי המדינות כוננו ב-26 באוקטובר 1948, כאשר רומניה הייתה חלק מהגוש המזרחי.

## סקירה היסטורית
הרפובליקה העממית הרומנית הכירה רשמית ברפובליקה העממית הדמוקרטית של קוריאה ב-26 באוקטובר 1948 כממשלה הלגיטימית היחידה בכל חצי האי הקוריאני. שתי המדינות היו בעלות ברית במהלך מלחמת קוריאה בראשית שנות החמישים. בשנים שלאחר מכן, לשתי המדינות היה קשר מועט.
ימין|ממוזער|250x250 פיקסלים|צ'אושסקו פוגש את קים ב־15 ביוני 1971
ב-15 ביוני 1971 ביקר נשיא הרפובליקה הסוציאליסטית של רומניה, ניקולאה צ'אושסקו בקוריאה הצפונית. הוא התעניין מאוד ברעיון של טרנספורמציה לאומית מוחלטת כפי שהוא מגולם בתוכניות מפלגת הפועלים של קוריאה. הוא קיבל השראה גם מפולחן האישיות של קים איל-סונג. על פי העיתונאי הבריטי אדוארד בהר, צ'אושסקו העריץ את קים כמנהיג מכיוון שהוא שלט באומה והתנתק משליטת ברית המועצות, בשילוב שיטות טוטליטריות עם אידאולוגיות אולטרא-לאומניות וקומוניסטיות. בהר כתב כי האפשרות ל"כפרים עצומים בפוטמקין לסחיבה של אורחים זרים קלילים "שראה צ'אושסקו בצפון קוריאה היה דבר שמעולם לא עלה בראשו בעבר.

עם חזרתו לרומניה החל צ'אושסקו לחקות את המערכת הפוליטית של צפון קוריאה, בהשפעת הפילוסופיה של אידאולוגיית ג'וצ'ה. הוא הוציא את התזות של יולי, מערכת הצעות שהידקה את שליטת הממשלה בתקשורת הרומנית, קידמה את הלאומיות והעצימה את פולחן האישיות שלו. ספרים צפון קוריאניים על ג'וצ'ה תורגמו לרומנית והופצו באופן נרחב בתוך המדינה. הצבאות של שתי המדינות החלו לשתף פעולה בנושאים רגישים. במקביל, לרומניה הייתה התקרבות לארצות הברית. בשנת 1973 ניסתה קוריאה הצפונית להשתמש ברומניה כמתווכת עם ארצות הברית, אך הדיפלומטים הרומנים לא רצו לפגוע ביחסים המתפתחים שלהם עם ארצות הברית.

## רומניה הפוסט-קומוניסטית
שמאל|ממוזער|שגרירות רומניה בפיונגיאנג
היחסים בין קוריאה הצפונית לרומניה התדרדרו לאחר נפילת הממשלה הקומוניסטית ברומניה. הוצאתו להורג של צ'אושסקו במהלך המהפכה הרומנית בשנת 1989 והתפרקות ברית המועצות בשנת 1991 הביאו לכך שרומניה דחתה את האידאולוגיה הטוטליטרית שממשלת צפון קוריאה עדיין מקדמת. רומניה נכנסה לברית עם מדינות עוינות לקוריאה הצפונית: היא כוננה יחסים עם יריבתה של צפון קוריאה הרפובליקה של קוריאה ב-30 במרץ 1990, נכנסה לנאט"ו בשנת 2004 והצטרפה לאיחוד האירופי ב-2007. עם זאת, היא ממשיכה לשמור על קשרים בתחום החינוכי.

בשנת 2016 הגיב משרד החוץ הרומני לניסוי פצצת המימן של קוריאה הצפונית שהתרחש בינואר בהצהרת דאגה כי ניסוי זה מהווה "... אתגר לשלום ולביטחון באזור".

## נציגויות דיפלומטיות
* רומניה מחזיקה בקוריאה הצפונית שגרירות בפיונגיאנג.
* קוריאה הצפונית מחזיקה ברומניה שגרירות בבוקרשט.

## קישורים חיצוניים

## הערות שוליים

קטגוריה:רומניה הקומוניסטית
דגל דרום אוסטיה

**דגל דרום אוסטיה** הוא דגלה הלאומי של רפובליקת דרום אוסטיה - מדינת אלניה.

## תיאור
הדגל הוא בד מלבני עם שלושה פסים שווים: לבן למעלה, אדום באמצע וצהוב בתחתית. הופעתו של דגל המדינה של דרום אוסטיה מאופיינת בחוקה שהתקבלה ב-26 בנובמבר 1990 ואושרה בחוק דגל המדינה ב-30 במרץ 1992.

## פרשנות
הצבע הלבן של הדגל מייצג טוהר מוסרי ורוחני; אדום - אומץ, כוח וכבוד; צהוב - שפע, עושר ושגשוג. דגל צפון אוסטיה - אלניה זהה לדגל דרום אוסטיה (ב-24 בנובמבר 1994 אימצה המועצה העליונה של רפובליקת צפון אוסטיה - אלניה בהחלטה מס '522 את החוק של רפובליקת צפון אוסטיה - אלניה "לגבי דגל המדינה של רפובליקת צפון אוסטיה - אלניה", שהקימה את הדגל הנוכחי שלה).

## היסטוריה
### דרום אוסטיה כחלק מברית המועצות
בשנת 1922, המחוז האוטונומי של דרום אוסטיה נוצר כחלק מגאורגיה הסובייטית. בעוד לצפון אוסטיה הסובייטית היה דגל וסמל, לדרום אוסטיה לא הייתה לה סמליות משלה.

### לאחר התפרקות ברית המועצות
על פי גרסה אחת, הטריקולור האוסטי המודרני נוצר בשנת 1987 על ידי יורי סרגייביץ' גגלויטי, עובד מוביל בסניף הדרום אוסטי של האקדמיה למדעים בגאורגיה. על פי גרסה אחרת, מחבר הדגל הוא אלאן רזוייביץ' צ'וצ'ייב, מנהיג תנועת העצמאות בדרום אוסטיה. במהלך מלחמת דרום אוסטיה בשנים 1991–1992, יחידות המשמר הלאומי של דרום אוסטיה תפרו צללית נמר לבנה על הרצועה המרכזית של דגלי לבן-אדום-צהוב.

## קישורים חיצוניים

* http://geraldika.ru/symbols/21538 Флаг Южной Осетии на geraldika.ru
* http://www.vexillographia.ru/gruzia/osetia.htm Вексиллография.ру

קטגוריה:דרום אוסטיה
דרום אוסטיה
דרום אוסטיה
דרום אוסטיה
יחסי נורווגיה–קטר

**יחסי נורווגיה–קטר** הם היחסים הדיפלומטיים הרשמיים שבין **[[קטר (מדינה)|מדינת קטר]]** לבין **[[נורווגיה|ממלכת נורווגיה]]**.

## סקירה כללית

בנובמבר 2019 נפגש שר המסחר והתעשייה הקטרי עם הוקון, נסיך נורווגיה, והשניים דנו על קידום יחסים דו-צדדיים ופיתוח שיתוף פעולה משותף, במיוחד בתחומי המסחר, ההשקעות והתעשייה לאור הקשרים הידידותיים והאינטרסים האסטרטגיים של שתי המדינות. באותו חודש חתמו שתי המדינות על מזכר הבנות להקמת התייעצויות פוליטיות בין משרדי ענייני החוץ בשתי המדינות.
סבב ההתייעצויות הפוליטיות הראשון בין שני המשרדים נערך באוסלו.
בראשות השיחות עמדו מזכ"ל משרד החוץ, ד"ר אחמד בן חסן אל-חמאדי, ומזכיר המדינה הנורווגי לשר החוץ, אודון הלבורסן.

## נציגויות דיפלומטיות
* נורווגיה מיוצגת בקטר באמצעות שגרירותה בדובאי, איחוד האמירויות הערביות.
* קטר מחזיקה בנורווגיה שגרירות באוסלו.

## הערות שוליים

קטגוריה:ערכים ללא קטגוריות פיזיות - יחסי חוץ
מיטל

250px|ממוזער|טקס הנחת אבן פינה
**מיטל** הוא יישוב קהילתי בהקמה הנמצא על הר הגלבוע, בסמוך לכפר השיקומי מלכישוע ולקיבוץ מירב. התכנון הוא שמיטל יהיה יישוב מעורב שיכיל משפחות של חילונים ודתיים.

תוכנית היישוב מאפשרת בנייה של כ-270 יחידות דיור. ההערכה היא שעד 2024 ייכנסו המשפחות הראשונות לבתי הקבע ביישוב. היישוב החדש יאכלס בתחילה כ-30 משפחות ובעתיד צפוי להתרחב ולהכיל כ-270 משפחות.

## היסטוריה
[שמאל|150px|ממוזער|הכניסה ליישוב מיטל, [מרץ 2023]]
כבר מ-2006 היו מספר תוכניות להקמת יישוב חדש בהר הגלבוע, אך ההצעות נדחו והוסרו בעקבות ההתנגדות והביקורת של ארגוני איכות הסביבה וחשש לפגיעה בסביבה של האזור עליו היה אמור לקום היישוב מיטל. עם זאת, התוכנית האחרונה להקמת היישוב יצאה לפועל, לאחר יוזמה משותפת של שר החקלאות ופיתוח הכפר, אורי אריאל, מועצה אזורית עמק המעיינות וקרן קיימת לישראל. היישוב מוקם בסיוע משרד הבינוי והשיכון, החטיבה להתיישבות, תנועת מיתרים ורשת קהילות מעורבות בישראל.

ביולי 2020 עלו ארבע משפחות למתחם קראווילות שהוקם בעבורן סמוך לאתר שבו מתוכנן בית הקבע שלהן.

## ראו גם
* שלפים

## קישורים חיצוניים

## הערות שוליים

קטגוריה:מועצה אזורית עמק המעיינות
קטגוריה:ישראל: יישובים עתידיים
קטגוריה:הגלבוע
קטגוריה:יישובים שהוקמו ב-2020
קטגוריה:הגלבוע: יישובים
מה מעיק על פורטנוי (סרט)

**מה מעיק על פורטנוי** (באנגלית: **Portnoy's Complaint**) הוא סרט קולנוע אמריקאי משנת 1972 בבימויו והפקתו של ארנסט להמן, עם ריצ'רד בנג'מין וקארן בלאק בתפקידים הראשיים.

התסריט מבוסס על רב המכר "מה מעיק על פורטנוי" של פיליפ רות משנת 1969.

העלילה מתוארת בצורת פלשבקים כשהשחקן הראשי שוכב על מיטת הפסיכואנליטיקאי ומתאר בפניו את כל בעיותיו המיניות על רקע היותו יהודי בניו יורק.

## תקציר העלילה
אלכסנדר פורטנוי (ריצ'רד בנג'מין) הוא בחור יהודי בן 33 שעובד במשרה בכירה במחלקת פניות הציבור של עיריית ניו יורק. הוא שוכב על ספת הפסיכואנליטיקאי שלו, ד"ר שפילפוגל (ד.פ. בארנס) ומספר לו על בעיותיו המיניות ועל הבעיות עם הוריו על רקע יחסו לנשים ולדת. הוא מדבר כל הזמן בעוד שהפסיכואנליטיקן לא מוציא מילה כל הסרט.

הוא רב כל הזמן עם אביו (ג'ק סומק) על רקע זלזולו ביהדות כשאמו (לי גרנט) מנסה לפשר ביניהם. האם שולטת בחייו של פורטנוי וכשהיה קטן אף למדה אותו איך להשתין כראוי.

פורטנוי רדוף בהזיות מחזניות. הוא מסתגר בשירותים בבית ומתגרה שם מהתחתונים והחזיה של אחותו. את הנשים שהוא מקבל בעירייה הוא רואה בדמיונו עירומות.

שני חבריו, סמוקה ומנדל, לוקחים אותו לניסיון מיני אצל באבלס ג'ירדי (ג'יני ברלין) שידועה כ"אחת שנותנת" אבל הוא חווה שם בעיה בזקפה. הוא משוטט ברחובות ניו יורק ומחפש בחורה שתתאים לו עד שהוא מוצא את מרי ג'יין (קארן בלאק) שעובדת כדוגמנית. הם נוסעים לחופשה בורמונט ויחסיהם באופן כללי ובפרט באופן מיני, יודעים עליות וירידות. אביו מוחה בפניו שהוא יוצא עם "שיקסע" ולא עם בחורה יהודייה.

הם נוסעים ליוון ושם מתנסים במין בשלושה שנגמר במשבר ופורטנוי מחליט לעזוב אותה ולהגיע למדינת ישראל שם הוא נפגש עם נעמי (ג'יל קלייבורג) אבל גם הניסיון המיני אתה לא מצליח.

לבסוף הוא חוזר לניו יורק והוזה שמרי ג'יין צונחת אליו מהשמיים וקול משם אומר לו כי יישאר לעולם אימפוטנט...

כל זאת הוא מספר כשהוא שוכב על ספת הפסיכיאטר שלו שרושם הכל ופורטנוי מגיע למסקנה שהוא לא יוכל לעזור לו.

## צוות השחקנים

## קישורים חיצוניים

*פורטנוי "נחקר" על ידי הוריו, באתר יוטיוב
*מה מעיק על פורטנוי, באתר TCM
*נעימת הנושא של מה מעיק על פורטנוי, באתר יוטיוב
קטגוריה:סרטי 1972
קטגוריה:סרטים אמריקאיים
קטגוריה:סרטים באנגלית
קטגוריה:סרטי האחים וורנר
קטגוריה:סרטי קומדיה אמריקאיים
קטגוריה:סרטי יהדות
קטגוריה:ניו יורק בקולנוע
קטגוריה:סרטים המבוססים על רומנים אמריקאים
ברבהאם אוטומוטיב

**ברבהאם אוטומוטיב** (אנגלית: Brabham Automotive) היא יצרנית מכוניות על ומרוץ אוסטרלית, שבסיסה באדלייד שבדרום אוסטרליה. היא הוקמה בשנת 2018 על ידי דייוויד ברבהאם , בנו של ג'ק ברבהאם, נהג מרוצים לשעבר שמת בגיל 88 ממחלה בכליות בשנת 2014.

המכונית הראשונה שלה היא ברהבאם BT62, מכונית על שמיועדת להתחרות במרוצים שונים ברחבי העולם.

בשנת 2021, ברבהאם נכנסה לתחרות בסדרה המרוצים האירופית GT2 עם ה-BT63 GT2.

## קישורים חיצוניים

* 

## הערות שוליים

קטגוריה:יצרני רכב אוסטרליים
קטגוריה:יצרני רכבי ספורט
What You Did

"**What You Did**" הוא סינגל של הזמרת והשחקנית האנגלייה מהליה, בשיתוף פעולה עם הזמרת-יוצרת האנגלייה אלה מאי, מתוך האלבום *[[Love and Compromise]]*. בסינגל, יש דגימות מהסינגל "I'm Going Down" של רוז רויס . נכון ליולי 2021, לסינגל למעלה מ-46 מיליון צפיות ביוטיוב, ולמעלה מ-73 מיליון השמעות בספוטיפיי.

## רמיקסים
* גרסת רמיקס של פרדיקטה יצאה ב-1 בנובמבר 2019.
* גרסת רמיקס של טודלה טי יצאה ב-8 בנובמבר 2019.
* גרסת רמיקס של קמרון יצאה ב-28 בפברואר 2020.

## מיקומי שיא

## קישורים חיצוניים

## הערות שוליים

קטגוריה:שירי מהליה
קטגוריה:שירים באנגלית
קטגוריה:שירי R&B
NDA (שיר)

"**NDA**" (ראשי תיבות: "**Non-Disclosure Agreement**", בעברית: "**[[הסכם סודיות]]**") הוא סינגל שהוקלט על ידי הזמרת-יוצרת האמריקאית בילי אייליש. השיר יצא לאור ב-9 ביולי 2021, על ידי חברות התקליטים דארק-רום ואינטרסקופ, כסינגל החמישי מתוך האלבום, *[[Happier Than Ever]]*.

## רקע והרכב
מאז אוגוסט 2020, אייליש הוטרדה על פי החשד על ידי סטוקר בשם ג'ון מתיוס הרל. הזמרת הגישה נגדו צו עיכוב אזרחי ב-11 בפברואר 2021, וזכתה בתיק חודש לאחר מכן. התייחסויות של אייליש לאותו האירוע בשיר "NDA" בשורות "הייתי צריכה לחסוך את הכסף שלי לביטחון / קיבלתי סטוקר שהולך במעלה ובמורד הרחוב / אומר שהוא שטן שהיה רוצה להיפגש אותי". כאשר דיברה על בריאיון לאפל מיוזיק הצהירה אייליש כי:

"NDA" מכיל מוזיקת טראנס ותואר כשיר מסוגות כמו פופ, אלט-פופ, היפרפופ, ואלקטרופופ. הוא כולל שימוש בסינתיסייזר, תת-בס, מנגינה אוטומטית למוזיקת אלקטרו וקולות לחישה שנעשו על ידי אייליש. הבס תואר כ"אינטנסיבי" ו"אגרסיבי" יותר במהלך הפזמון שלו. הוא נכתב במפתח G מינור, וקולה של אייליש משתרע מ-G3 ל-D5. בריאיון שקיימה עם פורבס 30Under30, דיברה על המשמעות שלו, כמו גם על הרקע לכתיבה שלו.

## הוצאה
ב-27 באפריל 2021, הכריזה אייליש על אלבום האולפן השני שלה *[[Happier Than Ever]]* (2021). "NDA" הוא הסינגל החמישי שיצא מהאלבום, לאחר צאתו של "Lost Cause" ב-2 ביוני 2021. "NDA" הוכרז באמצעות פוסט באינסטגרם על ידי אייליש לצד קליפ ב-1 ביולי 2021. השיר יצא לאור להזרמת מוזיקה והורדה דיגיטלית ב-9 ביולי 2021. בנוסף, הוא באותו היום נשלח לתחנות הרדיו להיטים עכשוויים באיטליה. ב-16 ביולי, נשלח לתחנות הרדיו להיטים עכשוויים באמריקה ואוסטרליה. עטיפת הסינגל של "NDA" נחשפה ביוני 2021 ומציגה "דמות כפולה ומטושטשת של אייליש על רקע שחור".

## וידאו קליפ
הווידאו קליפ הנלווה שצולם לשיר בוים על ידי בילי אייליש, והועלה לערוץ היוטיוב שלה בשידור חי ב-9 ביולי 2021, בסמוך לצאתו של הסינגל עצמו.

### תקציר
הקליפ צולם בשוט אחד  ובו ניתן לראות את אייליש הולכת לבדה בלילה כש-25 נהגים נוסעים סביבה. בריאיון לאפל מיוזיק חשפה כי זה אינו הרעיון המקורי לקליפ, וכי המקור בוטל בשל סיבוכים שונים.

הסרטון צולם בלנקסטר, קליפורניה, ארצות הברית.

### ביקורת
כריס וילמן מ-''Variety'' הפנה כלפי הקליפ ביקורת חיובית, וציין שהוא מסמל את הסימן המסחרי של אייליש. אלתיאה לגספי מרולינג סטון השוותה את האמון בין אייליש לנהגים לזה הכרוך בסכם סודיות; שעל שמו נקרא השיר.

## קרדיטים וצוות
כל הקרדיטים שלהלן לקוחים מטיידל.
* בילי אייליש – שירה, כתיבה
* פיניאס או'קונל – כתיבה, הפקה
* דייוויד קוץ' – הנדסת מאסטרינג, סטודיו אישי
* רוב קינלסקי – מיקסינג, סטודיו אישי

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על הטרדה מאיימת
לאורי אינגמן

**לארס (לאורי) יוהנס אינגמן** (בפינית: **Lars (Lauri) Johannes Ingman**; 30 ביוני 1868–25 באוקטובר 1934) היה פוליטיקאי ואישיות דתית בפינלנד, ראש ממשלת פינלנד בשתי קדנציות (1918–1919, 1924–1925) והארכיבישוף של טורקו (1930–1934). אינגמן היה הפרופסור לתאולוגיה פרקטית באוניברסיטת הלסינקי ופוליטיקאי שמרן מטעם מפלגת הקואליציה הלאומית. אינגמן כיהן בראשות הממשלה תחת נשיאי פינלנד קארלו יוהו סטולברג ולאורי קריסטיאן רלנדר.

## חייו
אינגמן, יליד תאובה, האימפריה הרוסית, דבר שוודית בתור שפת אם. אינגמן, כאחיו, החל את לימודיו במסגרת דתית והתמחה מאוחר יותר בתאולוגיה של הכנסייה הלותרנית של פינלנד. בשנת 1890 התמנה לכומר ובהמשך לימודיו קיבל תואר פרופסור לפילוסופיה. למשך מספר שנים עסק אינגמן בחינוך דתי ומצא עניין רב בפדגוגיה. אינגמן השלים את הדוקטורט שלו בלימודי תאולוגיה לבסוף בשנת 1907.

משנת 1905 והלאה החל אינגמן להתערב בפוליטיקה והיה חבר האספה המנהלית של הדוכסות הגדולה של פינלנד שהתכנסה בהלסינקי והייתה בחסות קיסר רוסיה. לאחר מלחמת האזרחים הפינית התמנה אינגמן בנובמבר 1918 לראש ממשלת פינלנד מטעם מפלגת הקואליציה הלאומית.

מממשלתו החדשה נדרש לקבל את תנאי מדינות ההסכמה בסופה של מלחמת העולם הראשונה לבטל את המלוכה הגרמנית בפינלנד שבראשה עמד פרידריך קרל, מלך פינלנד ומקורבו של וילהלם השני, קיסר גרמניה. בשנת 1924 נבחר אינגמן לעמוד בראשה של ממשלה חדשה ובמהלך כהונתו השנייה ניסה ללא הצלחה לתמוך בבחירתו של קארלו יוהו סטולברג לקדנציה נוספת בתור נשיא פינלנד.

אינגמן התמנה בשנת 1930 להיות ארכיבישוף טורקו וארבע שים מאוחר יותר הוא נפטר בעודו בתפקיד. חשיבותו המרכזית של אינגמן להיסטוריה של פינלנד התרחשה כאשר קבע את מדיניות החוץ של ארצו בסופה של מלחמת העולם הראשונה.

## קישורים חיצוניים

* ארכיבישוף לארס יוהנס אינגמן, Geni
* 

קטגוריה:פוליטיקאים פינים
קטגוריה:ראשי ממשלת פינלנד
קטגוריה:ארכיבישופים
קטגוריה:תאולוגים נוצרים
קטגוריה:מעוטרי מסדר הוורד הלבן של פינלנד
קטגוריה:ילידי 1868
קטגוריה:נפטרים ב-1934
דיולה דונאט (פסל)

**דיולה דונאט** (בהונגרית: **Donáth Gyula**; פשט, 13 במרץ 1850 – בודפשט, 27 בספטמבר 1909) היה פסל יהודי-הונגרי.

## ביוגרפיה
דיולה דונאט נולד במשפחה יהודית. אביו היה שמעון דונאט (1812–1880), שלחם בדרגת סגן במהפכת 1848 בהונגריה שמכונה מלחמת העצמאות 1848–1849. אמו הייתה ססיליה שְרֶטֶר (1814–1878). דיולה החל את לימודיו האמנותיים במינכן בשנת 1867 תחת שרביטו של יוזף קנאבל, המשיך בדרזדן בפיקוחו של רוברט הֶרְטֶל, ולאחר מכן סיים את לימודיו בווינה כתלמידם של הנס סמפר ומיכאל ווגמילר. משנת 1873 עבד כפסל דקורטיבי בווינה. הוא הופקד באותה השנה על העיטור הפיסולי של השער הראשי של התערוכה העולמית בווינה. בשנת 1880 חזר לבודפשט. שם לקח חלק בעיטור הפיסולי של בית האופרה של בודפשט ושל הוויגאדו (Place for Merriment), בין היתר. החל לייצר מצבות מעוצבות בתחילת שנות ה-90 של המאה ה-19 והפך במהרה לפסל המצבות המהולל ביותר בבודפשט. הוא פיסל בסגנון הקלאסיציסטי, האקדמי. הוא פיסל גם אנדרטאות מאותה התקופה.

עבודתו הידועה ביותר היא אנדרטת הטורול בבנהידה. הוא הכין גם את אחד מעשרת הפסלים שפרנץ יוזף הראשון, קיסר אוסטריה ומלך הונגריה תרם לאומה ההונגרית. בבודפשט נחנך בכיכר הפרנציסקנים בשנת 1908 הפסל של אישטוואן ורבצי. דונאט נפטר כפסל מכובד. קברו נמצא בבית הקברות היהודי ברחוב קוזמה.

## עבודותיו העיקריות
[ממוזער|220x220 פיקסלים| אנדרטת [טורול (באנהידה)]]
[ממוזער|220x220 פיקסלים| טורול בטירת [בודה (עיר)|בודה]]
* אנדרטאות, פסלי זיכרון:
** טורול (באנהידה, 1896)
** טורול (טירת בודה, 1903)
** אליזבת, נסיכת בוואריה (Bártfafürdő, 1903)
** אישטוואן ורבצי (בודפשט, 1908)
* מצבות (כולן בבית העלמין קרפשי בבודפשט):
** קארוי צ'מגי
** אדולף הוסאר
** קארוי קמרמייר
** אלק ליפתאי
** אנטל ליגטי
** ינה פטרפי
** אגושט פולסקי
** אישטוואן טלסקי
** יאנוש ויידה

## לקריאה נוספת
* לקסיקון יהודי הונגרי. 1929. עורך פטר אויווארי. דיולה דונאט.
* לוח זיכרון בבית הקברות היהודי ברחוב קוזמה
* לקסיקון ביוגרפי הונגרי. עורך לאסלו מרקו. 2001. 
* לקסיקון אמנות, 1967, 

## קישורים חיצוניים

* דיולה דונאט באתר לאמנויות יפות בהונגריה
* אדן גרה: דיולה דונאט (אמנות, 1905 מס' 1)
* דיולה דונאט (אמנות, 1909, מס' 6)
* גאבור גרה: מדוע אין לוורבצי פסל בבודפשט?

## הערות שוליים

קטגוריה:פסלים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1850
קטגוריה:הונגרים שנפטרו ב-1909
האחיזה הסינגפורית

**האחיזה הסינגפורית** (באנגלית: **The Singapore Grip**) היא סדרת דרמה בת שישה פרקים של רשת ITV. הסדרה היא עיבוד לרומן באותו שם מאת ג'. ג. פארל משנת 1978. הסיפור מתאר פרשת אהבה שמתרחשת בתקופת הפלישה היפנית לסינגפור. בסדרה מככבים לוק טרדוויי, דייוויד מוריסי ואליזבת טאן.

שידור הבכורה של הסדרה היה בערוץ BBC First באוסטרליה ב-26 ביולי 2020. ב-13 בספטמבר אותה שנה שודרה הסדרה בבריטניה בערוץ ITV.

## תקציר עלילה
העלילה מתמקדת במשפחת בלאקט הבריטית, שמנהלת חברת סחר מובילה בסינגפור בתקופה הקולוניאלית, ובמתיו וב, בנו של השותף לעסקים של מר בלאקט. וולטר בלאקט מעוניין שמתיו וב יתחתן עם בתו ג'ואן, אבל מתיו עצמו מתעניין יותר באישה סינית מסתורית בשם ורה צ'אנג. כשהיפנים פולשים לסינגפור וכובשים אותה, בני הזוג נאלצים להיפרד. מתיו מנסה להבין מהי "האחיזה הסינגפורית" עליה מדברים כולם, ומקבל תשובות שונות מאנשים שונים.

## צוות השחקנים
* צ'ארלס דאנס – מר וב
* לוק טרדוויי – מתיו וב
* דייוויד מוריסי – וולטר בלאקט
* ג'ורג'יה בליזרד – ג'ואן בלאקט
* ג'יין הורוקס – סילביה בלאקט
* לילו באייר – קייט בלאקט
* לוק ניוברי – מונטי בלאקט
* קולם מיני – מייג'ור ברנדן ארצ'ר
* אליזבת טאן – ורה צ'אנג
* בארט אדוארדס – ארנדורן
* כריסטוף גיבט – דופיני

## הפקה
ממוזער|הבית ששימש לצילומי הסדרה
בפברואר 2018 הזמינה ITV את ההפקה של הסדרה על פי הספר "האחיזה הסינגפורית" מאת ג'. ג. פארל. חברת ההפקה Mammoth Screen פנתה לכריסטופר המפטון בבקשה לכתוב את התסריט. המפטון, שהכיר היטב את פארל לפני מותו ב-1979, הסכים מיד. מפיק הסדרה היה דמיין טימר, ושלב הצילומים החל בתחילת 2019.

הסדרה צולמה באתרים שונים בקואלה לומפור ובפננג שבמלזיה, ולא בסינגפור שהייתה כבר מפותחת מכדי לשקף את המראה והתחושה של התקופה הקולוניאלית. האחוזות "קרקוסה סרי נגארה" שבגנים הבוטניים של פרדאנה בקואלה לומפור שימשו לצילומי הבתים של משפחת בלאקט ושל מר וב. מטוס וינטג' ממוזיאון בבסיס צבאי שימש לצילום נחיתתו של מתיו וב, ועיירה נטושה קרוב לנמל התעופה הבינלאומי קואלה לומפור שימש לצילומי השריפות. הקרב על נהר סלים צולם אף הוא קרוב לקואלה לומפור, וכך גם סצנת המטעים שצולמה במטעי בורגה.

## פרקים

## קישורים חיצוניים

* 

## הערות שוליים

קטגוריה:תוכניות טלוויזיה באנגלית
קטגוריה:סדרות דרמה היסטוריות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:ITV: תוכניות וסדרות
האחים וורנר הנפשה

**האחים וורנר הנפשה** (באנגלית: **Warner Bros. Animation**) הוא אולפן הנפשה אמריקאי בבעלות חטיבת הילדים העולמית של האחים וורנר. האולפן קשור בין היתר לזיכיון הדמויות של הלוני טונס וסרטי ההנפשה של DC קומיקס. האולפן הוא יורשו של Warner Bros. Cartoons, האולפן שהפיק במקור את סרטי ההנפשה על לוני טונס בשנים 1933 עד 1963, ומשנת 1967 עד 1969. וורנר הקימה מחדש את חטיבת ההנפשה שלה בשנת 1980 כדי לייצר עבודות הקשורות ללוני טונס, כאשר מערך השידור של טרנר התמזג עם חברת טיים וורנר (כיום WarnerMedia) בשנת 1996.

בשנות ה-90 של המאה ה-20, אחרי הפקה מוצלחת ביותר של הסרט "באטמן" החלה חברת וורנר, בשיתוף עם חברת הקומיקס DC קומיקס ליצור סדרות הנפשה המבוססות על גיבורי הקומיקסים שלה: באטמן, סופרמן וליגת הצדק. בשנת 1992 עלתה למסכים סדרת ההנפשה "באטמן: איש העטלף" שזכתה להצלחה רבה וביקורות נלהבות עקב טכניקת ההנפשה החדשנית והעלילה הבוגרת, המתוחכמת והגותית שנתנה כבוד לצופים ולמורשת העטלף. בעקבות הצלחות סדרה זו נוצרו לה 3 סדרות המשך ("באטמן ורובין", "באטמן – הסדרה החדשה" ו"באטמן 2000") וכן סדרות נוספות על גיבורי DC: סופרמן וליגת הצדק. בשנת 2000 יצאה גם הסדרה "באטמן: הדור הבא" המתארת את קורותיו של באטמן בעתיד הרחוק בגות'אם סיטי כאשר ברוס ויין יצא לגמלאות ומדריך נער צעיר שיתפוס את מקומו.

כמו כן, במהלך אותן שנים, הפיקו וורנר מספר סדרות הנפשה היתוליות בשיתוף עם סטיבן ספילברג. הסדרות הללו היו "עלילות טייני טון", "אנימניאקס", "פריקזויד" ו"פינקי והמוח" – סדרה על זוג עכברי מעבדה שמנסים להשתלט על העולם ונהפכה לסדרת קאלט.

בינואר 2013 הקימו האחים וורנר את חברת ההנפשה "Warner Animation Group" שם הפיקו סרטי הנפשה כגון: "סרט לגו", "חסידודס", "סרט לגו באטמן", "סרט לגו נינג'גו", "מפלצות בשלג" ועוד.

בשנים האחרונות, האולפן התמקד בעיקר בהפקת סדרות טלוויזיה וסרטי הנפשה של דמויות שנוצרו מנכסים אחרים שבבעלות האחים וורנר, כולל DC קומיקס, Metro-Goldwyn-Mayer (באמצעות Turner Entertainment Co.) ו-Hanna-Barbera Productions.

## סדרות וסרטים בהפקת החברה
### סרטים

* לוני טונס: הסרט המטורף מטורף של באגס באני (1981)
* 1001 סיפורי באגס באני (1982)
* דאפי דאק באי הקסום (1983)
* דאפי דאק ומכסחי הברווזים (1988)
* באטמן: מסכת התעתועים (1993)
* ספייס ג'אם (1995)
* חתולים אינם רוקדים (1997)
* החרב הקסומה - המסע לקמלוט (1998)
* ענק הברזל (1999)
* אוסמוזיס ג'ונס (2001)
* לוני טונס: חוזרים לאקשן (2003)

#### סרטים שיצאו להפצה ביתית
* עלילות טייני טון - כיף של חופשה (1992)
* באטמן: איש הקרח (1998)
* המשאלה של וואקו (1999)
* טוויטי מסביב לעולם (2000)
* באטמן הדור הבא: שובו של הג'וקר (2000)
* טום וג'רי: טבעת הקסמים (2002)

### סדרות
* עלילות טייני טון (1990-1992)
* טאז-מאניה (1991-1995)
* באטמן: איש העטלף (1992-1995)
* אנימניאקס (1993-1998)
* תעלומות סילבסטר וטוויטי (1995-2002)
* פינקי והמוח (1995-1998)
* פריקזויד! (1995-1997)
* סופרמן: סדרת האנימציה (1996-2000)
* המשוטטים הנועזים (1996-1997)
* ווינהד (1996-1997)
* הרפתקאותיו החדשות של באטמן (1997-1999)
* היסטריה! (1998-2000)
* פינקי, מירה והמוח (1998-1999)
* באטמן: הדור הבא (1999-2001)

## ראו גם
* DC קומיקס
* אולפני האחים וורנר הנפשה

## קישורים חיצוניים

* 

וורנר
וורנר
קטגוריה:האחים וורנר
*
Good Without

"**Good Without**" הוא סינגל של הזמרת-יוצרת הבריטית מימי וב. נכון ליולי 2021, לסינגל למעלה מ-2 מיליון צפיות ביוטיוב, ולמעלה מ-64 מיליון השמעות בספוטיפיי.

ב-2 ביוני 2021, היא ביצעה את השיר בתוכנית האירוח הקומית האמריקאית, המופע של אלן דג'נרס.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת אפיק רקורדס
קטגוריה:בלדות פופ
קטגוריה:שירי זהב בממלכה המאוחדת
Renegade (שיר)

"**Renegade**" (בעברית: "**עָרִיק**" או "**בּוֹגֵד**") הוא שיר שהוקלט על ידי הלהקה האמריקאית ביג רד משין, בהשתתפות הזמרת-יוצרת האמריקאית טיילור סוויפט, מתוך אלבום האולפן השני של הלהקה, **'. השיר יצא לאור ב-[[2 ביולי]] [[2021]], על ידי [[חברת תקליטים|חברות התקליטים]] ג'אג-ג'וואר ו-37D03D, כסינגל השלישי מתוך האלבום. "Renegade" עוסק במישהו שמתמודד עם [[הפרעה נפשית|הפרעות נפשיות]], תוך שהוא מביע אהדה וגם תסכול על האופן שבו זה משפיע על [[מערכת יחסים|מערכת היחסים]] שלו.

השיר הגיע למקום הראשון במצעד ה[[אייטונס]] האמריקאי והיה לשירה ה-49 של סוויפט שעשה זאת; שיא של כל הזמנים.

== רקע וכתיבה ==
השיר נכתב על ידי [[ארון דסנר]] ו[[טיילור סוויפט]] והופק על ידי ארון דסנר. הוא הוקלט בין שנת 2018 לשנת 2021, בסמוך להקלטת האלבום עצמו והופץ ביולי 2021, כמה שבועות לפני צאתו של האלבום. את השיר כתב דסנר עם סוויפט, בדומה לעשרות השירים שכתב והפיק עימה ב-[[Folklore (אלבום של טיילור סוויפט)|''Folklore'']] (2020) ו-[[Evermore (אלבום)|''Evermore'']] (2020).

בסמוך לצאתו, עלה השיר לרשת [[הזרמת מדיה|הזרמת המדיה]] [[ספוטיפיי]], תוך שהצליח לצבור שם למעלה מ-6.8 מיליון השמעות.

== וידאו קליפ ==
קליפ המילים הרשמי של השיר פורסם בערוץ ה[[יוטיוב]] של ביג רד משין ב-2 ביולי 2021, ב[[שידור חי]] ביום צאתו כסינגל. הקונספט שלו דומה לזה של [[עטיפה (תקליט)|עטיפת]] האלבום, **', ועטיפת הסינגל עצמו. בקליפ המילים ניתן לראות את מילות השיר, כמו גם את סוויפט עצמה, כשהיא מבצעת אותו.

נכון ליולי 2021, מונה הצפיות של הקליפ עומד על למעלה מחצי מיליון צפיות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-75 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים על מחלות והפרעות
קטגוריה:שירי פולק-פופ
ז'רמי דוקו

**ז'רמי דוֹקוּ** (בצרפתית: **Jérémy Doku**; נולד ב-27 במאי 2002 באנטוורפן שבבלגיה) הוא כדורגלן בלגי המשחק בעמדת הקיצוני בקבוצת מנצ'סטר סיטי מהפרמייר ליג ובנבחרת בלגיה.

## קריירת מועדונים
### אנדרלכט
דוקו גדל במחלקת הנוער של אנדרלכט מליגת העל הבלגית.

ב-25 בנובמבר 2018 ערך דוקו את הופעת הבכורה שלו בקבוצה הבוגרת של המועדון, בהפסד 4-2 לסנט טרוידן במסגרת המחזור ה-16 בליגה.

בעונתו הראשונה בקבוצה הבוגרת של המועדון ערך דוקו שש הופעות ליגה, ובהמשך הוסיף 28 הופעות ליגה וחמישה שערים.

### סטאד רן
ב-5 באוקטובר 2020 חתם דוקו בסטאד רן מליגת העל הצרפתית.

ב-16 באוקטובר ערך דוקו את הופעת הבכורה שלו במועדון, כשנכנס כמחליף בתיקו 1-1 נגד דיז'ון במסגרת המחזור השביעי בליגה. ב-20 במרץ 2021 הבקיע דוקו את שער הבכורה שלו במועדון, בניצחון 3-1 על מץ במסגרת המחזור ה-30 בליגה.

בעונתו הראשונה בסטאד רן ערך דוקו 30 הופעות ליגה והבקיע שני שערים, והוסיף שש הופעות בשלב הבתים של ליגת האלופות לעונת 2020/2021.

### מנצ'סטר סיטי
ב-24 באוגוסט 2023 חתם לחמש עונות במנצ'סטר סיטי ששילמה תמורתו 60 מיליון אירו .

ב-2 לספטמבר ערך את הופעת הבכורה שלו נגד פולהאם בניצחון 5-1. ב-16 בספטמבר דוקו הבקיע את השער הראשון שלו במדי מנצ'סטר סיטי כשהבקיע בניצחון חוץ 3-1 נגד ווסטהאם יונייטד.

ב-4 לאוקטובר כבש את השער הראשון שלו אי פעם בליגת האלופות כשכבש נגד לייפציג וגם בישל לחוליאן אלברז בניצחון 3-1.

ב-4 לנובמבר דוקו הביא תצוגה יוצאת מן הכלל כשבישל 4 פעמים והוסיף שער נגד בורנמות' בניצחון 6-1, באותו יום דוקו קבע שיא של הכי הרבה בישולים במשחק פרמייר ליג בודד כשהצטרף לרשימה של שחקנים כמו דניס ברגקאמפ, ססק פברגאס ועוד.

דוקו פתח מצוין את עונת 2025/2026, כשזכה בשחקן החודש (ספטמבר) של מנצ'סטר סיטי.

## קריירה בינלאומית
ב-5 בספטמבר 2020 ערך דוקו את הופעת הבכורה שלו בנבחרת בלגיה, כשנכנס כמחליף בניצחון 2-0 על נבחרת דנמרק במסגרת ליגת האומות 2020/2021. שלושה ימים לאחר מכן הבקיע דוקו את שער הבכורה שלו במדי הנבחרת, בניצחון 5-1 על נבחרת איסלנד, גם הוא במסגרת ליגת האומות.

דוקו נכלל בסגל נבחרת בלגיה לטורניר יורו 2020, וערך שתי הופעות בטורניר.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## תארים
**מנצ'סטר סיטי**
* גביע הליגה האנגלי: 2025/2026 
## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:אנטוורפן: כדורגלנים
קטגוריה:כדורגלני אנדרלכט
קטגוריה:כדורגלני סטאד רן
קטגוריה:כדורגלני מנצ'סטר סיטי
קטגוריה:כדורגלני נבחרת בלגיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בצרפת
קטגוריה:ספורטאים בלגים באנגליה
קטגוריה:בלגים שנולדו ב-2002
גנמאיצ'ה

**גֵנמָאיצָ'ה** (ביפנית, 玄米茶; בתרגום חופשי, "תה עם אורז חום") הוא תה ירוק יפני, המורכב מעלי תה בתוספת אורז חום מטוגן. במקור שתו את התה הזה השכבות העניות של האוכלוסייה, כשהאורז משמש להעלאת כמות התה והוזלת המשקה. היום שותים את התה כלל האוכלוסייה.

להכנת הגנמאיצ'ה מוסיפים מים רותחים. בניגוד לרוב סוגי התה, לגנמאיצ'ה יש ערך תזונתי (ספל רגיל, עם כ-2 גרם עלי תה, הוא בעל ערך קלורי של כ-1 קק"ל ותכולת שומן של כ-0.03 גרם). לצבע חליטת התה יש גוון צהוב בהיר. הטעם רך, משלב את ריח הצמחים המרענן של תה ירוק והריח של אורז מטוגן.

## הרכב
גנמאיצ'ה מבוסס על התה באנצ'ה או, לעיתים רחוקות יותר, סנצ'ה אשר מעורבב עם האורז חום קלוי גנמאי (ביפנית, 玄米).

גנמאיצ'ה נמכר לפעמים גם בתוספת מאצ'ה. מוצר זה נקרא מאצ'יה-אירי-גנמאיצ'ה (ביפנית, 抹茶入り 玄米茶, שמשמעו "גנמאיצ'ה בתוספת מאצ'ה"). טעמו דומה לגנמאיצ'ה רגיל, אך בדרך כלל הוא חזק יותר. צבע המשקה ירוק יותר.

גנמאיצ'ה מכיל מעט מאוד קפאין.

## קישורים חיצוניים

## הערות שוליים

קטגוריה:תה ירוק
קטגוריה:תה יפני
Over You

***Over You*** הוא אלבום האולפן השני של הזמרת הישראלית מאיה סימנטוב, כמו גם אלבום רשמי של עופר ניסים. האלבום יצא לאור ב-1 ביולי 2010 על ידי חברת התקליטים עופר ניסים מיוזיק. האלבום כלל את להיטי המועדונים "Illusion", "Over You", "Cuando" ו-"Tel Aviv", שזכו להשמעות רבות בפלטפורמות הסטרימינג השונות.

אף על פי שיצא האלבום בשנת 2010, הצליח לצבור מיליוני השמעות בספוטיפיי, תוך ש-"Hook Up" צבר למעלה ממיליון וחצי השמעות.

## רקע והצלחה
ביוני 2010 הוציא עופר ניסים שני אלבומים חדשים, *Pride All Over* אשר כלל שיתופי פעולה עם שלומי סרנגה (בשיר "Essi"), עברי לידר (בשיר "Fuck Off Berlin"), ניקה (בשיר "The One and Only"), סוזן פאלמר עם מאיה סימנטוב (בשיר "You Stepped Into My Life") והצמד "Epiphony" (בשירים "Boxing Ring" ו-"Mr. Charming"). אחד השירים הבולטים באלבום היה גרסת מועדונים לשירה של שושנה דמארי, "עדיין כאן".

במקביל, ראה אור אלבום האולפן השני והמלא של עופר ניסים עם "זמרת הבית" שלו מאיה סימנטוב. האלבום *Over You* כלל את להיטי המועדונים "Illusion", "Over You", "Cuando", ו-"Tel Aviv" שהוקלט לכבוד חגיגות מאה שנה להיווסדה של העיר תל אביב-יפו.

## רשימת רצועות

## קישורים חיצוניים

## הערות שוליים

קטגוריה:אלבומי עופר ניסים
קטגוריה:אלבומי מאיה סימנטוב
קטגוריה:אלבומים משותפים
קטגוריה:אלבומים באנגלית
קטגוריה:אלבומים בעברית